Nummulitidae

Nummulitidae (po latinsky), po slovensky bežne nazývané numulity, je (sčasti vyhynutá) čeľaď veľkých dierkavcov (veľkých foraminifer).  

Vytvárali si vápnité schránky diskovitého tvaru tvorené menšími komôrkami. Veľkosť ich schránok bežne dosahovala 5-10 cm. Boli to morské bentické živočíchy. Sú známe zo sedimentov spodných treťohôr, hlavne z eocénu.

Systém 
Taxón (čeľaďLoeblich A. R., Tappan, H., 1984, Suprageneric classification of the Foraminiferida (Protozoa). Micropaleontology 30, 1, s. 1-70/radAndrejeva-Grigorivič, A.S., Hudáčková, N., Ožvoldová, L., 2004, Systematická paleontológia bezstavovcov 1. Univerzita Komenského, Bratislava, s. 26) sa člení na rody:Röttger, R.: Wörterbuch der Protozoologie In: Protozoological Monographs, Bd. 2, 2001 Dostupné online 
rod †Assilina (paleocén-eocén)
rod †Camerina
rod Cycloclypeus
rod Dictyoconos
rod Heterocyclina
rod Heterostegina
rod Nummulitella 
rod Nummulites (=Operculinoides, paleocén-oligocén)
rod Operculina (vrchná krieda-recent)
rod Operculinella
rod Planostegina
rod †Spiroclypeus

Názov 
Latinský názov je odvodený od názvu najznámejšieho rodu - Nummulites. Tento je zas odvodený od ich tvaru - doslova znamená malá minca.  Rod Nummulites definoval v roku 1801 Lamarck.

Charakteristika 
Schránky bývajú involútne, poloinvolútne a evolútne, tvorené kalcitom. Tvarom pripomínajú mince. Výrazný je ich pohlavný dimorfizmus. Dosahovali veľkosť až 15-16 cm. Obývali sublitorálne prostredie teplých morí. Sú radené k pohyblivému (vagilnému) bentosu. Majú horninotvorný význam, často tvoria veľké akumulácie vápencov.Makridina, V.P., Barskij, I.S., 1995, Paleontologia i paleoekologia. Slovar spravočnik. Nedra, Moskva, s. 237 Z vápencov tvorených numulitmi je postavená napríklad aj veľká Cheopsova pyramída.

 Referencie 

 Iné projekty 

Kategória:Dierkavce
Kategória:Vyhynuté živočíchy